
DELTUVOS SEN. DAINAVOS K. KALVELIŲ G. ATKARPOS REMONTAS 
TECHNINĖ SPECIFIKACIJA
Techninė specifikacija apibrėžia numatomus vykdyti neypatingo statinio Deltuvos sen. Dainavos k. Kalvelių g. atkarpos paprastojo remonto darbus, t. y. asfaltbetonio ir šaligatvio dangų atstatymas.
Atliekamų darbų aprašymas ir reikalavimai: 
1. Deltuvos sen. Dainavos k. Kalvelių g. atkarpos tarp Algirdų a. ir Parko g. asfaltbetonio ir šaligatvio dangų atstatymo darbai – atitinkamai 1200 m2 ir 596 m2.
2. Darbų atlikimo vieta – Ukmergės r. Deltuvos sen. Dainavos k. Kalvelių g. 
4. Darbų vykdymo metu turi būti užtikrintas nepertraukiamas ir saugus eismas.
5. Esama gatvės asfaltbetonio danga, kelio bortai, šaligatvio danga išardomi mechanizuotu būdu, pakraunami ir išvežami rangovo pasirinktu atstumu. Važiuojamosios dalies, pėsčiųjų takų, automobilių stovėjimo vietose, atsižvelgiant į skersinius pjūvius, reikiamu gyliu iškasamas II gr. gruntas, pakraunamas ir autosavivarčiais išvežamas rangovo pasirinktu atstumu. Lovio dugnas planiruojamas ir sutankinamas. Įrengus visus sankasos konstrukcinius sluoksnius, jos viršus planiruojamas ir sutankinamas mechanizuotu ir rankiniu būdais. Važiuojamosios dalies ir nuovažų konstrukcija įrengiama iš 15 cm storio išlyginamojo  skaldos mišinio iš nesurištų mineralinių medžiagų mišinio 0/45, 6 cm storio asfaltbetonio pagrindo sluoksnio iš asfaltbetonio mišinio AC16PD, įrengiamo klotuvu su automatiniu aukščio reguliavimu, skersines siūles apdorojant bitumine mastika.  Pagal skersinį pjūvį 1-1 kairėje pusėje įrengiamos automobilių stovėjimo vietos 6,0 x 2,0 m, kurios išdėstomos lygiagrečiai važiuojamosios dalies ašiai, stovėjimo vietas atskiriant juodos spalvos trinkelėmis, o nuo važiuojamosios dalies - nužemintais gatvės bortais 100x22x15, kurie įrengiami pagal detalę „B“, ir dešinėje pusėje 1,5 m pločio pėsčiųjų takas su geltonos spalvos silpnaregių vedimo paviršiais ties nuovažomis ir ties laiptinėmis. Automobilių stovėjimo vietų ir pėsčiųjų tako konstrukciją sudaro 15 cm storio apsauginis šalčiui atsparus sluoksnis iš nesurištų mineralinių medžiagų, 15 cm storio skaldos pagrindo storis iš nesurištų mineralinių medžiagų mišinio 0/45, 3 cm storio pasluoksnis iš granitinių atsijų ir 8 cm storio pilkos spalvos betoninių trinkelių. Pagal pjūvį 2 – 2 įrengiami privažiavimai prie daugiabučių gyvenamųjų namų Kalelių g. 1, 3 ir 5, kurių konstrukciją sudarys 15 cm storio skaldos pagrindas iš nesurištų mineralinių medžiagų mišinio 0/45 ir 6 cm storio asfalto pagrindo danga iš asfaltbetonio mišinio AC 16 PD. Ties Kalvelių g. 3 įrengiama 1 vieta neįgaliajam su konstrukcija kaip pjūvyje 1 – 1 automobilių stovėjimo vietoms. Ties Kalvelių g. 5 įrengiama automobilių stovėjimo aikštelė su konstrukcija kaip pjūvyje  1 – 1 automobilių stovėjimo vietoms. Bordiūrai įrengiami pagal „A1“, „B“ ir „C“ detales, vejos bortus išilgai viso perimetro įrengti taip, kad viršutinė jų briauna būtų 3 cm aukščiau už šaligatvio iš trinkelių dangą.
Atstatoma žalia veja ties visu perimetru 1 metro plotyje, papildant 10 cm storio juodžemio sluoksniu ir apsėjant žole.
Darbai atliekami, vadovautis Automobilių kelių dangos konstrukcijos asfalto sluoksnių įrengimo taisyklėmis ĮT ASFALTAS 25 ir kitais teisės aktais privalomais sutarties vykdymo metu bei naujai priimtais teisės aktais, jeigu jie susiję su perkamų darbų atlikimu. 
6. Rangovas visus darbus atlieka savo medžiagomis, sertifikuotomis Lietuvoje, kurios turi atitikti, Automobilių kelių asfalto mišinių techninių reikalavimų aprašą TRA ASFALTAS 25, Automobilių kelių bituminių emulsijų techninių reikalavimų aprašą TRA BE 08/15. Atliekant darbus, Rangovas privalo vadovautis Statybos įstatymu, galiojančiais statybos techniniais reglamentais bei kitais teisės aktais, reglamentuojančiais statybos veiklą (normomis, taisyklėmis). 
Per 5 d. d. nuo sutarties įsigaliojimo, bet ne vėliau, nei pradedant darbus, Rangovas privalo pateikti medžiagų eksploatacinių savybių deklaracijas su tyrimų protokolais ir rezultatais arba garantinį raštą, nurodant iš kur bus jais apsirūpinama, su išteklių turėtojo parašu ir medžiagų eksploatacinių savybių deklaracijomis su tyrimų protokolais bei rezultatais. 
7. Statybinio laužo utilizavimą ir grunto išvežimą bei sutvarkymą organizuoja Rangovas, susiderinęs su Deltuvos seniūnija.
8. Pilnai užbaigus darbus, pateikiama kontrolinė - geodezinė nuotrauka skaitmeninėse laikmenose PDF ir DWG formatuose. 
9. Rangovas turi būti įdiegęs ir taikyti atitinkamiems darbams (kelių ir/ar gatvių statyba ar remontas) aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
10. Pateikiama dokumentacija: sąskaita – faktūra, pažyma apie atliktus darbus (2 vnt.), atliktų darbų aktai (2 vnt.), naudoto asfaltbetonio eksploatacinių savybių deklaracija.
11. Atliktų darbų aktai ir pažyma apie atliktus darbus privalo būti pasirašyti techninio prižiūrėtojo.

PASTABA. Visos kopijos turi būti patvirtintos rangovo arba jo įgalioto asmens parašu, antspaudu (jei turi), nurodant pareigų pavadinimą, vardą, pavardę ir datą.

